ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካብ ወርቂ ዝተሰርሐ ባዞ ሽቓቕ ተሰሪቑ 15 መስከረም 2019 ምንጪ ስእሊ, AFP/Getty Images መግለጺ ስእሊ, ካብ ወርቂ ዝተሰርሐ ባዞ ሽቓቕ ኣብ ዓዲ እንግሊዝ ብ18 ካራት ወርቂ ዝተሰርሐ ባዞ ሽቓቕ ካብ ቤተ መንግስቲ ከብሌንሄይም ከምዝተሰረቐ ተገሊጹ። እቲ ብዝገርም ጥበባዊ ስርሓት ዝተሰርሐ ናይ ሽቓቕ መጥቀሚ፡ ናብ ቤተ መንግስቲ ሰይሩ ብዝኣተው ጉጅለ ሰረቕቲ ከምዝተሰረቐ ፖሊስ ሓቢሩ ኣሎ። ኣሜሪካ ዝብል ስያመ ተዋሂብዎ ዝነበረ እዚ ካብ ወርቂ ዝተሰርሐ መጥቀሚ ሽቓቕ፡ በጻሕቲ ዓዲ ይጥቀሙሉ ከምዝነበሩ ይግለጽ። እቲ ኣቕሓ ዛጊት ኣበይ ከምዘሎ ዝፍለጥ ነገር እኳ እንተዘየሎ፡ ምስ ጉዳይ ዝተጠረጠሩ 66 ሰባት ኣብ ቀይዲ ኣትዮም ኣለው። እቶም ሰረቕቲ ነቲ ባዞ ሽቓቕ ነቒሎም ምስ ወሰድዎ፡ ናይ ማይ መስመር ሻምበቆ ነቲ ክፍሊ ብማይ ከምዝመልኦ ፖሊስ ኣፍሊጡ። ልዕሊ 46 ሚልዮን ደቂ ኣንስትዮ ኢትዮጵያ ኣገልግሎት ሽቓቕ ኣይረኽባን ንደቅኻ ምግቢ ምዕዳግዶ ወይስ ንሓኪም ምኽፋል?
